รอข่าว
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

ตลาดหุ้นวันที่ 22 ก.ค. มีโอกาสอ่อนตัวลงหลังจากดัชนีขึ้นมาแรงและมีปัจจัยเสี่ยงต่างประเทศรบกวน
นายสมชาย เอนกทวีผลผู้อำนวยการฝ่ายวิเคราะห์ บล.ฟินันเซีย ไซรัส เปิดเผยว่า หุ้นมีโอกาสอ่อนตัวลงในช่วง 2 วันสุดท้ายของสัปดาห์นี้ จากนักลงทุนชะลอการลงทุนเพื่อรอฟังผลทดสอบสถาบันการเงินโซนยุโรปในวันที่ 23 ก.ค.นี้ และตัวเลขเศรษฐกิจของสหรัฐออกมาในทางลบมากขึ้น จึงมักมีผลจิตวิทยาเชิงลบกับตลาดหุ้นทั่วโลก 
ช่วงนี้ประเมินกรอบแนวรับอยู่ที่ 820 และแนวต้าน 840 จุด
อย่างไรก็ตาม ขณะนี้ยังเหมาะสำหรับการซื้อขายระยะสั้นรายตัว โดยเน้นบริษัทที่มีการจ่ายปันผลกลางปีสูงและกำไรไตรมาส 2 ออกมาดี แต่ควรประเมินราคาหุ้นด้วย เพราะมีหลายตัวที่ราคาสูงเกินพื้นฐานแล้ว 
ตลาดหุ้นวันที่ 21 ก.ค. ดัชนีปิดที่ระดับสูงสุดของวัน 830.93 จุด เพิ่มขึ้น 6.52 จุด มูลค่าการซื้อขายหนาแน่น 31,919 ล้านบาท ด้านนักลงทุนต่างชาติซื้อ 296 ล้านบาท